פרנטישק קופקה

פרנטישק קופקה (בצ'כית: František Kupka; 23 בספטמבר 1871 – 24 ביוני 1957), הידוע גם בשם פרנק קופקה או פרנסואה קופקה, היה צייר וגרפיקאי צ'כי. הוא היה חלוץ ומייסד שותף של השלבים המוקדמים של תנועת האמנות המופשטת והקוביזם האורפי (אורפיזם).The Museum of Modern Art (1936). Cubism and Abstract Art. The Museum of Modern Art. p. 73. העבודות המופשטות של קופקה נבעו מבסיס של ריאליזם, אך מאוחר יותר התפתחו לאמנות מופשטת טהורה.

 ביוגרפיה 
פרנטישק קופקה נולד במזרח בוהמיה, באוסטריה-הונגריה בשנת 1871. בשנים 1889 עד 1892 למד באקדמיה לאמנויות יפות בפראג. בתקופה זו הוא צייר נושאים היסטוריים ופטריוטיים. קופקה נרשם לאקדמיה לאמנויות יפות בווינה, שם התרכז בנושאים סמליים ואלגוריים. הוא הושפע מהצייר והרפורמטור החברתי קרל וילהלם דיפנבאך (1851–1913) ומאורח חייו הנטוריסטי. קופקה הציג בווינה, בשנת 1894. מעורבותו בתיאוסופיה ובפילוסופיה המזרחית היא מתקופה זו. באביב 1894 התיישב קופקה בפריז; שם הוא למד לזמן קצר באקדמיה ז'וליאן ולאחר מכן למד אצל ז'אן-פייר לורן באקול דה בו-ארט.1 artwork by or after František Kupka, Art UK: see extended Oxford Dictionary of Art and Artists biography, under "artist profile"

 מלחמת העולם הראשונה 
קופקה שירת כמתנדב במלחמת העולם הראשונה. סנדררס מתאר אותו כ"חייל גאה, רגוע, וחזק", אבל היה מבוגר מכדי להיות חייל, לפחות ב-25 שנים משאר החיילים. כשהגדוד יצא מפריז לחזית בפיקארדי פגשה אשתו את הטור כשהגיעו לכיכר לה דפאנס, בסמוך למקום מגוריהם. היא צעדה איתם, נושאת את התיק של בעלה ואת הרובה שלו. היא הייתה צועדת כל הדרך לחזית, אבל בסוף היום הראשון הקולונל עצר אותה ושלח אותה חזרה לפריז. מאוחר יותר היא עשתה את דרכה לקו החזית כדי לבלות עם בעלה. קופקה עצמו עזב את החזית עקב כוויות קור בכף הרגל, שנגרמו מלילות בתעלות בהן שהה במים קפואים עד המותניים."collection.britishmuseum.org". Archived from the original

 קריירה 
קופקה עבד כמאייר של ספרים וכרזות, ובשנותיו הראשונות בפריז, התפרסם בזכות רישומיו הסאטיריים לעיתונים ומגזינים. ב-1906 התיישב בפרבר של פריז, ובאותה שנה הציג לראשונה בסלון הסתיו. קופקה התרשם עמוקות מהמניפסט העתידני הראשון, שפורסם ב-1909 בלה פיגארו. ציורו של קופקה משנת 1909 מקלדת פסנתר/אגם סימן שבר בסגנון העבודה שלו. עבודתו הפכה למופשטת יותר בסביבות השנים 1910–1911, ומשקפת את התיאוריות שלו לגבי תנועה, צבע והקשר בין מוזיקה לציור (אורפיזם). ב-1912 הציג את הציור שלו "פוגה בשני צבעים". Fugue à deux couleurs, בסלון העצמאי בחדר הקוביסטי, אף שהוא לא רצה להיות מזוהה עם שום תנועה. "יצירה באמנויות פלסטיות" ספר שכתב קופקה הושלם ב-1913, ראה אור בפראג ב-1923.Margit Rowell (1975). "František Kupka: A Metaphysics of Abstraction". František Kupka, 1871-1957: A Retrospective. The Solomon R. Guggenheim Museum. p. 68.

בשנת 1931, הוא היה חבר מייסד של Abstraction-Création. ב-1936 נכללה עבודתו בתערוכה "קוביזם ואמנות מופשטת" במוזיאון לאמנות מודרנית בניו יורק, ובתערוכה חשובה עם צייר צ'כי אחר, אלפונס מוכה בפריז. רטרוספקטיבה של עבודתו התקיימה בפראג בשנת 1946."František Kupka". The Museum of Fine Arts, Houston. Archived from the original

קופקה המשיך להציג באופן קבוע עד מותו. במהלך שנות החמישים המוקדמות, הוא זכה להכרה כללית וערך מספר תערוכות יחיד בניו יורק.

אוסף גדול של יצירותיו מוצג במסגרת תערוכת הקבע של מוזיאון קמפה בפראג. 

קופקה היה צמחוני והתעניין בתיאוסופיה."František Kupka: A free and lonely pioneer of abstraction". artfactproject.com. Retrieved 30 December 2021."Kupka, Pioneer of Abstraction, At Grand Palais". ideelart.com. Retrieved 30 December 2021. הוא תרגל כמדיום ספיריטואליסט וטען כי חווה טראנסים של ראיית רוחות.Wuppuluri, Shyam; Wu, Dali. (2019). On Art and Science: Tango of an Eternally Inseparable Duo. Springer. p. 77. הוא האמין בחזיונות שהשפיעו על יצירות האמנות שלו.Meecham, Pam; Sheldon, Julie. (2000). Modern Art: A Critical Introduction. Routledge. p. 68 חזיונותיו התיאוסופיים היוו השראה לציור שלו דיסקים של ניוטון (מחקר ל"פוגה בשני צבעים"). הוא גם עסק בנטוריזם.Rothstein, Mikael; Hammer, Olav. (2013). Handbook of the Theosophical Current. Brill. pp. 437-438

קופקה נפטר ב-1957 בפוטו, צרפת.

 קישורים חיצוניים 



 הערות שוליים 

קטגוריה:ציירים צ'כים
קטגוריה:ילידי 1871
קטגוריה:צ'כים שנפטרו ב-1957